ข้อตกลงการอนุญาตให้ใช้สิทธิ์ของผู้ใช้ปลายทาง 

ซอฟต์แวร์ (ตามที่ได้รับการจำกัดความที่ด้านล่าง) จะเป็นไปตามเงื่อนไขและข้อตกลงตามรายละเอียดที่ระบุไว้ในข้อตกลงการอนุญาตให้ใช้สิทธิ์ดังต่อไปนี้ 

Zhuhai Pantum Electronics Co., Ltd. (“ผู้อนุญาต”) เต็มใจอนุญาตให้การใช้สิทธิ์ในซอฟต์แวร์แก่บุคคลหรือบริษัทซึ่งได้รับซอฟต์แวร์ (“คุณ”) ตามเงื่อนไขที่ว่า คุณยอมรับข้อตกลงทั้งหมดที่ระบุไว้ในข้อตกลงการอนุญาตให้ใช้สิทธิ์ของผู้ใช้ปลายทาง (“EULA”) ฉบับนี้รวมถึงนโยบายความเป็นส่วนตัว (“นโยบายความเป็นส่วนตัว”) ซึ่งเป็นภาคผนวกของ EULA ฉบับนี้ ก่อนที่คุณจะคลิกที่ปุ่ม “ฉันยอมรับข้อตกลงการอนุญาตให้ใช้สิทธิ์ของผู้ใช้ปลายทางและนโยบายความเป็นส่วนตัว” (ดังจะเรียกต่อไปว่า ปุ่ม “ฉันยอมรับ”) ที่ด้านล่างของเอกสารฉบับนี้ หรือติดตั้ง คัดลอก ดาวน์โหลด หรือใช้ซอฟต์แวร์ โปรดอ่านเงื่อนไขและข้อตกลงของ EULA ฉบับนี้รวมถึงนโยบายความเป็นส่วนตัวซึ่งเป็นภาคผนวกของ EULA ฉบับนี้ หากคุณไม่ได้คลิกที่ปุ่ม “ฉันยอมรับ” คุณจะไม่สามารถได้รับอนุญาตให้คลิกที่ปุ่ม “ถัดไป” เพื่อทำการติดตั้งซอฟต์แวร์จนแล้วเสร็จ และคุณจะไม่ได้รับอนุญาตให้ติดตั้ง คัดลอก ดาวน์โหลด หรือใช้ซอฟต์แวร์ ทั้งนี้ คุณจะต้องลบซอฟต์แวร์ออกจากระบบของคุณในทันที การคลิกที่ปุ่ม “ฉันยอมรับ” หรือการติดตั้ง การคัดลอก การดาวน์โหลด หรือการใช้ซอฟต์แวร์แสดงว่าคุณยินยอมที่จะผูกพันรวมถึงรับประกันถึงการปฏิบัติตามและการกลายมาเป็นคู่สัญญาของ EULA ฉบับนี้รวมถึงนโยบายความเป็นส่วนตัวซึ่งเป็นภาคผนวกของ EULA ฉบับนี้ 
หากคุณไม่ตกลงที่จะผูกพันกับ EULA ฉบับนี้รวมถึงนโยบายความเป็นส่วนตัว คุณจะต้องส่งคืน “ผลิตภัณฑ์ของผู้ให้อนุญาต” ที่ยังไม่ได้ใช้งานและซอฟต์แวร์นี้ภายในสิบสี่ (14) วันนับจากวันที่ทำการซื้อเพื่อขอรับเงินคืนตามนโยบายการคืนเงินของร้านค้าที่คุณซื้อ 
ประกาศสำคัญ: ข้อ 13 เป็นข้อกำหนดที่มีผลผูกพันเกี่ยวกับการใช้กฎหมายและการอนุญาโตตุลาการรวมถึงระบุการสละสิทธิ์ของคุณในการเข้าร่วมในการดำเนินคดีแบบกลุ่มหรือการอนุญาโตตุลาการแบบกลุ่มสำหรับข้อพิพาทในเขตอำนาจศาล 

1. ซอฟต์แวร์ 
“ซอฟต์แวร์” หมายถึง โปรแกรมคอมพิวเตอร์ที่มีอยู่ในแพ็คเกจซึ่งได้รับการจัดหาให้โดยผู้ให้อนุญาตรวมถึงรหัส เทคนิค เครื่องมือของซอฟต์แวร์ รูปแบบ การออกแบบ แนวคิด วิธีการ และความคิดทั้งหมดที่เกี่ยวข้องกับโปรแกรมคอมพิวเตอร์ดังกล่าวรวมถึงการจัดทำเอกสารทั้งหมดที่เกี่ยวข้องกับโปรแกรมคอมพิวเตอร์ดังกล่าว 

2. ความเป็นเจ้าของ 
คุณรับทราบและยอมรับว่า ซอฟต์แวร์เป็นความลับทางการค้าที่มีค่าของผู้ให้อนุญาตและผู้ให้อนุญาตที่เป็นบุคคลภายนอกของผู้ให้อนุญาต ทั้งนี้ ผู้ให้อนุญาตและผู้ให้อนุญาตที่เป็นบุคคลภายนอกของผู้ให้อนุญาตเป็นเจ้าของลิขสิทธิ์ทั้งในประเทศและต่างประเทศรวมถึงสิทธิ์ในทรัพย์สินทางปัญญาอื่นๆ ที่มีอยู่ในและที่มีต่อซอฟต์แวร์รวมถึงสำเนาทั้งหมดของซอฟต์แวร์ดังกล่าว เว้นแต่จะมีการอนุญาตให้ใช้สิทธิ์แก่คุณโดยชัดแจ้งอย่างเป็นลายลักษณ์อักษรใน EULA ฉบับนี้ สิทธิ์ทั้งหมดที่มีอยู่ในและที่มีต่อซอฟต์แวร์รวมถึงสิทธิ์ในทรัพย์สินทางปัญญาทั้งหมดที่เกี่ยวข้องจะได้รับการสงวนสิทธิ์โดยผู้ให้อนุญาตและผู้ให้อนุญาตที่เป็นบุคคลภายนอกของผู้ให้อนุญาต ไม่มีกรรมสิทธิ์หรือความเป็นเจ้าของใดของซอฟต์แวร์ที่ได้รับการโอนให้แก่คุณ คุณจะต้องทำสำเนาและใส่ประกาศลิขสิทธิ์และประกาศกรรมสิทธิ์อื่นๆ ไว้ที่บนและในสำเนาต่างๆ ซึ่งรวมถึงแต่ไม่จำกัดเพียงสำเนาบางส่วน สำเนาทางกายภาพ หรือสำเนาอิเล็กทรอนิกส์ของซอฟต์แวร์ ในกรณีที่การเปลี่ยนแปลงหรีอการแก้ไขซอฟต์แวร์ได้รับการดำเนินการหรือเสนอแนะโดยคุณ คุณรับทราบว่า คุณจะไม่มีสิทธิ์ กรรมสิทธิ์ หรือผลประโยชน์ใดในการเปลี่ยนแปลงหรือการแก้ไขดังกล่าว อีกทั้งคุณยังยอมรับอีกเช่นกันว่า ผู้ให้อนุญาตและผู้ให้อนุญาตที่เป็นบุคคลภายนอกของผู้ให้อนุญาตจะเป็นเจ้าของการเปลี่ยนแปลงหรือการแก้ไขดังกล่าว 

3. การอนุญาตให้ใช้สิทธิ์ 
หลังจากที่คุณยอมรับ EULA ฉบับนี้ ตลอดระยะเวลาของ EULA ฉบับนี้ ผู้ให้อนุญาตจะให้การอนุญาตแก่คุณ และคุณตกลงที่จะยอมรับการอนุญาตให้ใช้สิทธิ์ส่วนบุคคลแบบจำกัด ไม่เฉพาะ และไม่สามารถโอนสิทธิ์ได้ดังกล่าวในการดำเนินการดังต่อไปนี้โดยที่คุณจะต้องปฏิบัติตามเงื่อนไขและข้อตกลงของ EULA ฉบับนี้: 
(a) ติดตั้งและใช้ซอฟต์แวร์โดยใช้ผลิตภัณฑ์ของผู้ให้อนุญาตซึ่งได้รับการจัดหาให้มาพร้อมกับซอฟต์แวร์หรือเพื่อการใช้งานกับซอฟต์แวร์ตามที่ระบุไว้ในซอฟต์แวร์หรือการจัดทำเอกสารผลิตภัณฑ์ของผู้ให้อนุญาตที่เกี่ยวข้อง (“ผลิตภัณฑ์ของผู้ให้อนุญาต”) 

(b) ติดตั้งและใช้ซอฟต์แวร์กับคอมพิวเตอร์หนึ่งเครื่องหรีอหลายเครื่องตามที่จำเป็นสำหรับการใช้งานตามปกติและการใช้งานโดยเจตนาของผลิตภัณฑ์ของผู้ให้อนุญาต 

(c) ใช้ซอฟต์แวร์กับธุรกิจหรือวัตถุประสงค์ส่วนบุคคลของคุณในการใช้ผลิตภัณฑ์ของผู้ให้อนุญาตเท่านั้น 

(d) ทำสำเนาซอฟต์แวร์ในจำนวนที่สมเหตุสมผลสำหรับรองรับการใช้งานตามปกติและการใช้งานโดยเจตนาของซอฟต์แวร์ในกรณีที่สำเนาดังกล่าวมีประกาศสิทธิ์เกี่ยวกับกรรมสิทธิ์้ทั้งหมดซึ่งได้รับการจัดหามาให้พร้อมกับซอฟต์แวร์ ทั้งนี้ สำเนาดังกล่าวจะต้องได้รับการนำมาใช้เพื่อวัตถุประสงค์ในการสำรองข้อมูลหรือติดตั้งเท่านั้น 

(e) โอนความเป็นเจ้าของสำเนาของซอฟต์แวร์ให้แก่คู่สัญญาอีกฝ่ายโดยการโอนสำเนาของ EULA ฉบับนี้และการจัดทำเอกสารอื่นๆ ทั้งหมดพร้อมด้วยสำเนาของซอฟต์แวร์ฉบับสมบูรณ์ที่ไม่มีการเปลี่ยนแปลงอย่างน้อยหนึ่งชุดโดยที่: 
(i) ในขณะเดียวกัน คุณจะต้องโอนสำเนาของซอฟต์แวร์ให้แก่คู่สัญญาอีกฝ่ายดังกล่าวหรือทำลายสำเนาซอฟต์แวร์ทั้งหมดของคุณ 
(ii) การโอนความเป็นเจ้าของดังกล่าวจะยุติการอนุญาตให้ใช้สิทธิ์ของคุณกับผู้ให้อนุญาต 
(iii) การโอนดังกล่าวจะโอนผลิตภัณฑ์ของผู้ให้อนุญาตที่จำกัดการใช้ซอฟต์แวร์ 
(iv) คู่สัญญาอีกฝ่ายดังกล่าวยอมรับและตกลงที่จะมีผลผูกพันกับเงื่อนไขและข้อตกลงของ EULA ฉบับนี้ในส่วนของการใช้ซอฟต์แวร์ 
(v) คุณจะต้องชดใช้ความเสียหายทั้งหมดให้แก่ผู้ให้อนุญาตในส่วนของการเรียกร้องสินไหมทดแทน การสูญเสีย หรือความเสียหายที่เป็นผลมาจากการที่คู่สัญญาอีกฝ่ายไม่ปฏิบัติตาม EULA ฉบับนี้ซึ่งรวมถึงแต่ไม่จำกัดเพียงการควบคุมการส่งออก 

4. ข้อจำกัด 
(a) คุณจะต้องไม่และจะต้องไม่อนุญาตให้ผู้อื่นกระทำการดังต่อไปนี้หากไม่ได้รับความยินยอมอย่างเป็นลายลักษณ์อักษรล่วงหน้าจากผู้ให้อนุญาต: 
(i) ใช้ คัดลอก ดัดแปลง รวม หรือโอนสำเนาของซอฟต์แวร์ (หรือส่วนใดส่วนหนึ่งของซอฟต์แวร์) เว้นแต่จะมีการอนุญาตโดยชัดแจ้งอย่างเป็นลายลักษณ์อักษรใน EULA ฉบับนี้ 
(ii) ทำวิศวกรรมย้อนกลับ ทำการประกอบย้อนกลับ หรือทำการคอมไพล์ย้อนกลับ หรือพยายามสร้างซอฟต์แวร์ขึ้นใหม่ หรือค้นหารหัสต้นฉบับของซอฟต์แวร์เว้นเสียแต่ว่าจะมีการอนุญาตโดยชัดแจ้งอย่างเป็นลายลักษณ์อักษรโดยกฎหมายที่บังคับใช้โดยปราศจากความเป็นไปได้ในการสละสิทธิ์ในสัญญา 
(iii) การอนุญาตให้ใช้สิทธิ์ช่วง การเช่า การให้ยืม การให้เช่า การทำการตลาด การขาย หรือการจัดจำหน่ายซอฟต์แวร์หรือสำเนาของซอฟต์แวร์ดังกล่าว 
(iv) สร้างงานดัดแปลงสืบเนื่องจากซอฟต์แวร์ หรือดัดแปลงหรือปิดใช้งานฟีเจอร์การอนุญาตให้ใช้สิทธิ์หรือการควบคุมของซอฟต์แวร์ หรือลบ ยกเลิกการรวมกลุ่ม แยกออกจากกัน หรือแยกส่วนประกอบใดส่วนประกอบหนึ่งของซอฟต์แวร์ 
(v) ใช้ซอฟต์แวร์ในลักษณะของโฺฮสติ้ง การแบ่งกันใช้เวลา หรือสำนักงานบริการ 
(vi) ลบประกาศหรือฉลากแสดงกรรมสิทธิ์บนซอฟต์แวร์ 

(b) คุณจะต้องไม่ส่งออกหรือส่งออกซอฟต์แวร์ (หรือส่วนใดส่วนหนึ่งของซอฟต์แวร์) ซ้ำในลักษณะที่เป็นการละเมิดข้อจำกัดการส่งออกของรัฐบาลของประเทศของคุณ 

(c) คุณจะต้องปฏิบัติตามข้อจำกัดและการจำกัดเพิ่มเติมเกี่ยวกับซอฟต์แวร์ซึ่งอาจได้รับการระบุในการจัดทำเอกสารที่เกี่ยวข้อง 

5. การอนุญาตให้ใช้สิทธิ์ในการอัปเดต 
หากผู้ให้อนุญาตจัดหาซอฟต์แวร์ให้ในฐานะที่เป็นการอัปเดต การอัปเกรด เวอร์ชันใหม่ หรือผลิตภัณฑ์เสริม (ดังจะเรียกรวมกันว่า “การอัปเดต”) คุณจะได้รับการอนุญาตให้ใช้สิทธิ์ในการอัปเดตดังกล่าวหากคุณมีการอนุญาตให้ใช้สิทธิ์ในซอฟต์แวร์ที่ถูกต้องซึ่งผู้ให้อนุญาตระบุว่าสามารถใช้ได้กับการอัปเดต คุณจะไม่สามารถใช้ซอฟต์แวร์ดังกล่าวได้อีกต่อไปในกรณีที่การอัปเดตดังกล่าวมาแทนที่หรือมาแทนซอฟต์แวร์เดิม ยกเว้นในกรณีที่ผู้ให้อนุญาตระบุข้อตกลงอื่นๆ ที่จะใช้งาน ในกรณีดังกล่าว EULA ฉบับนี้จะใช้กับการอัปเดตดังกล่าว ในกรณีที่มีความขัดแย้ง ข้อตกลงอื่นๆ ดังกล่าวจะมาแทนที่ EULA ฉบับนี้ 

6. ซอฟต์แวร์ของบุคคลภายนอก 
ในส่วนของซอฟต์แวร์ (หรือส่วนใดส่วนหนึ่งของซอฟต์แวร์) ซึ่งได้รับการจัดหาให้ภายใต้การอนุญาตให้ใช้สิทธิ์โดยบุคคลภายนอก (“ซอฟต์แวร์ของบุคคลภายนอก”) คุณจะต้องปฏิบัติตามข้อตกลงการอนุญาตให้ใช้สิทธิ์เพิ่มเติมทั้งหมดของผู้ให้อนุญาตที่เป็นบุคคลภายนอก (“ข้อตกลงการอนุญาตให้ใช้สิทธิ์ของบุคคลภายนอก”) โดยทั่วไปนั้น ข้อตกลงซอฟต์แวร์ของบุคคลภายนอกจะอยู่ในไฟล์ซึ่งได้รับการจัดหาให้มาพร้อมกับซอฟต์แวร์ อย่างไรก็ตาม ผู้ให้อนุญาตจะจัดหาประกาศของข้อตกลงดังกล่าวให้แก่คุณหลังจากได้รับการร้องขอจากคุณ ในกรณีที่มีความขัดแย้ง ข้อตกลงการอนุญาตให้ใช้สิทธิ์ของบุคคลภายนอกจะมาแทนที่ EULA ฉบับนี้ในส่วนที่เกี่ยวข้องกับซอฟต์แวร์ของบุคคลภายนอกดังกล่าว 

7. ความยินยอมในการใช้ข้อมูล 
คุณรับทราบและยอมรับว่า ผู้ให้อนุญาต (และบริษัทในเครือของผู้ให้อนุญาต) สามารถเก็บรวบรวมและใช้ข้อมูลที่คุณมอบให้เกี่ยวกับ (i) ซอฟต์แวร์หรือผลิตภัณฑ์ของผู้ให้อนุญาต (ii) บริการสนับสนุนสำหรับซอฟต์แวร์หรือผลิตภัณฑ์ของผู้ให้อนุญาต และ (iii) การใช้ซอฟต์แวร์หรือผลิตภัณฑ์ของผู้ให้อนุญาตของคุณซึ่งจะประกอบไปด้วยไป: 1) ข้อมูลเกี่ยวกับอุปกรณ์: เราจะเก็บรวบรวมข้อมูลเกี่ยวกับคอมพิวเตอร์และเครื่องพิมพ์ของคุณรวมถึงเวอร์ชันของระบบปฏิบัติการ ข้อมูลการ์ดเครือข่ายคอมพิวเตอร์ รวมถึง SSID และรหัสผ่านของเครือข่ายไร้สายที่เชื่อมต่อเข้ากับคอมพิวเตอร์ ข้อมูลเครือข่ายของเครื่องพิมพ์ ข้อมูลสถานะของเครื่องพิมพ์ 2) ข้อมูลเกี่ยวกับไดรเวอร์ของเครื่องพิมพ์: การกำหนดลักษณะการพิมพ์/การสแกน ผู้ให้อนุญาตและบริษัทในเครือของผู้ให้อนุญาตจะเก็บรวบรวมข้อมูลที่จำเป็นจากคุณเพื่อมอบบริการต่างๆ ให้แก่คุณ หรืออาจเก็บรวบรวมข้อมูลข้างต้นเป็นบางส่วนมากกว่าที่จะเป็นข้อมูลทั้งหมดเกี่ยวกับระบบปฏิบัติการตามฟังก์ชันการทำงานของผลิตภัณฑ์บนระบบดังกล่าว ข้อมูลส่วนบุคคลและข้อมูลของบุคคลธรรมดาที่ได้รับการเก็บรวบรวมในลักษณะดังกล่าวจะได้รับการประมวลผลตามนโยบายความเป็นส่วนตัวของผู้ให้อนุญาต (โปรดคลิกที่ปุ่มนโยบายความเป็นส่วนตัวที่ด้านล่างของเอกสารเพื่อดูข้อความเต็มของนโยบายความเป็นส่วนตัว) นโยบายความเป็นส่วนตัวเป็นภาคผนวกของ EULA และมีผลทางกฎหมายเช่นเดียวกับ EULA ผู้ให้อนุญาตจะต้องไม่ใช้ข้อมูลในลักษณะที่ระบุตัวตนของคุณแบบส่วนบุคคลยกเว้นเพื่อวัตถุประสงค์ในการมอบบริการให้แก่คุณ 

8. ข้อความปฏิเสธความรับผิดชอบของการรับประกัน 
รายละเอียดของการรับประกันและการจำกัดสำหรับฮาร์ดแวร์ที่มีซอฟต์แวร์จะได้รับการระบุอยู่ในประกาศการรับประกันแบบจำกัดซึ่งได้รับการจัดหามาให้พร้อมกับฮาร์ดแวร์ดังกล่าว การยกเว้นก่ารรับประกันโดยชัดแจ้งอย่างเป็นลายลักษณ์อักษรข้างต้นจะใช้กับฮาร์ดแวร์และสื่อต่างๆ เท่านั้น ซอฟต์แวร์จะไม่ได้รับการรับประกันใดๆ และจะได้รับการจัดหาให้ในลักษณะ “ตามที่เป็น” โดยปราศจากการรับประกัน การยืนยัน หรือการรับรองไม่ว่าจะโดยชัดแจ้งอย่างเป็นลายลักษณ์อักษรหรือโดยนัย หรือโดยกฎหมายรวมถึงการรับประกันความสามารถในการซื้อขายหรือความเหมาะสมสำหรับวัตถุประสงค์ที่เฉพาะเจาะจง กรรมสิทธิ์ การไม่ละเมิด และการรับประกันที่อาจเกิดขึ้นจากการดำเนินการ การใช้งานทางการค้า หรือการปฏิบัติทางการค้า ผู้ให้อนุญาตจะไม่รับประกัน ยืนยัน หรือรับรองว่าการทำงานของซอฟต์แวร์จะไม่ขัดข้อง หรือปราศจากข้อผิดพลาด หรือเข้ากันได้กับลักษณะของการประมวลผลข้อมูลที่คุณใช้งาน หรือข้อบกพร่องจะสามารถได้รับการแก้ไขหรือจะได้รับการแก้ไข เขตอำนาจศาลที่มีอำนาจอาจไม่อนุญาตให้ตัดการรับประกันโดยนัยออก ดังนั้น ข้อความปฏิเสธความรับผิดชอบข้างต้นจึงอาจไม่ได้ใช้กับคุณ คุณอาจจะมีสิทธิ์ตามกฎหมายอื่นๆ กับเขตอำนาจศาลที่มีอำนาจ 

9. การจำกัดการเยียวยา 
ความรับผิดสะสมของผู้ให้อนุญาตสำหรับการสูญเสียและความเสียหายทั้งหมดภายใต้หรือที่เกี่ยวข้องกับ EULA ฉบับนี้ซึ่งรวมถึงแต่ไม่จำกัดเพียงการสูญเสียและความเสียหายที่เกิดขึ้นจากสัญญา การละเมิดสัญญา (รวมถึงการกระทำต่างๆ ที่เป็นการเพิกเฉย ความรับผิดโดยเคร่งครัด และการปฏิบัติโดยตั้งใจและ/หรีอโดยเจตนา) การรับประกัน การชดใช้ค่าเสียหาย หรือทฤษฎีความรับผิดอื่นๆ และความล้มเหลวในการส่งมอบหรือดำเนินการ หรือเกี่ยวข้องกับการออกแบบ ประสิทธิภาพ การใช้งาน ข้อบกพร่อง หรือความล้มเหลวของซอฟต์แวร์ และการเยียวยาโดยเฉพาะของคุณจะได้รับการจำกัดให้อยู่ที่มากกว่าจำนวนที่คุณชำระสำหรับซอฟต์แวร์หรือที่ 5.00 ดอลลาร์สหรัฐ ผู้ให้อนุญาตหรือผู้ให้อนุญาตที่เป็นบุคคลภายนอกของผู้ให้อนุญาตหรือบริษัทในเครือทื่เกี่ยวข้อง ซัพพลายเออร์ ผู้จัดจำหน่าย หรือตัวแทนจำหน่ายไม่จำเป็นต้องรับผิดแต่อย่างใดในกำไรที่สูญเสีย ข้อมูลที่สูญหาย การหยุดชะงักของธุรกิจ หรือค่าเสียหายโดยอ้อม ค่าเสียหายสืบเนื่อง ค่าเสียหายอันเนื่องมาจากการผิดสัญญา ค่าเสียหายโดยไม่เจตนา ค่าเสียหายเพื่อเป็นเยี่ยงอย่าง ค่าเสียหายเชิงลงโทษ ค่าเสียหายที่เกิดจากค่าใช้จ่ายต่างๆ หรือค่าเสียหายพิเศษที่เกี่ยวข้องกับหรือที่เป็นผลมาจากการใช้งานหรือการไม่สามารถใช้งานซอฟต์แวร์ไม่ว่าจะในกรณีใดก็ตามแม้ว่าความเสียหายดังกล่าวจะสามารถคาดการได้หรือผู้ให้อนุญาตหรือผู้ให้อนุญาตหรือตัวแทนจำหน่ายที่ได้รับอนุญาตของผู้ให้อนุญาตจะได้รับการบอกกล่าวถึงความเป็นไปได้ของความเสียหายดังกล่าวหรือการเรียกร้องสินไหมทดแทนโดยคุณตามการเรียกร้องสินไหมทดแทนของบุคคลภายนอกไม่ว่าการเรียกร้องสินไหมทดแทนดังกล่าวจะเกี่ยวข้องกับสัญญา การละเมิดสัญญา (รวมถึงการกระทำต่างๆ ที่เป็นการเพิกเฉย ความรับผิดโดยเคร่งครัด และการปฏิบัติโดยตั้งใจและ/หรีอโดยเจตนา) การรับประกัน การชดใช้ค่าเสียหาย หรือทฤษฎีความรับผิดอื่นๆ หรือไม่ก็ตาม คุณยอมรับว่า (A) การจำกัดความรับผิดที่ระบุไว้ใน EULA ฉบับนี้เป็นการชักจูงที่มีค่าและจำเป็นสำหรับผู้ให้อนุญาตในการอนุญาตให้ใช้สิทธิ์ในซอฟต์แวร์แก่คุณ และ (B) การจำกัดความรับผิดดังกล่าวจะไม่ทำให้ EULA ฉบับนี้สูญเสียวัตถุประสงค์ที่จำเป็นสำหรับการขาดการเยียวยาหรืออื่นๆ เขตอำนาจศาลที่มีอำนาจอาจจะไม่อนุญาตการจำกัดความรับผิด ดังนั้น ข้อความปฏิเสธความรับผิดชอบข้างต้นจึงอาจไม่ได้ใช้กับคุณ คุณอาจจะมีสิทธิ์ตามกฎหมายอื่นๆ ในเขตอำนาจศาลที่มีอำนาจ 

10. คำอธิบายสิทธิ์แบบจำกัด 
คุณรับทราบว่า ซอฟต์แวร์เป็นซอฟต์แวร์คอมพิวเตอร์เชิงพาณิชย์ซึ่งได้รับการพัฒนาขึ้นโดยใช้ค่าใช้จ่ายส่วนตัว สิทธิ์ของคุณในการใช้งาน การทำซ้ำ หรือการเปิดเผยจะได้รับการจำกัดโดย EULA ฉบับนี้ ในกรณีที่ผู้ใช้ปลายทางเป็นหน่วยงานของรัฐบาลแห่งสหรัฐอเมริกา การใช้งาน การทำซ้ำ และการเปิดเผยดังกล่าวจะถูกจำกัดตามที่ระบุไว้ในเอกสารฉบับนี้ตามขอบเขตสูงสุดซึ่งได้รับการอนุญาตโดยส่วนเพิ่มเติมของระเบียบการจัดหาของรัฐบาลกลางทางด้านการทหารหรือระเบียบการจัดหาของรัฐบาลกลางตามที่มีการบังคับใช้ 

11. การบอกเลิก 
คุณสามารถบอกเลิกการอนุญาตให้ใช้สิทธิ์ได้ตลอดเวลาโดยการทำลายซอฟต์แวร์และสำเนาของซอฟต์แวร์ทั้งหมดของคุณหรือตามวิธีการซึ่งระบุไว้ใน EULA ฉบับนี้่ การอนุญาตให้ใช้สิทธิ์ของคุณในการใช้ซอฟต์แวร์จะสิ้นสุดลงในทันทีและโดยอัตโนมัติโดยไม่จำเป็นต้องมีการบอกกล่าวให้ทราบหากคุณไม่สามารถปฏิบัติตาม EULA ฉบับนี้ได้อย่างเคร่งครัด หลังการบอกเลิกการอนุญาตให้ใช้สิทธิ์ฉบับนี้ คุณจะต้องยุติการใช้ซอฟต์แวร์ทั้งหมดและทำลายสำเนาของซอฟต์แวร์ทั้งหมดในทันที ผู้ให้อนุญาตขอสงวนสิทธิ์ในการเปลี่ยนแปลงราคา คุณลักษณะ ข้อมูลจำเพาะ ความสามารถ ฟังก์ชันการทำงาน ข้อตกลงการอนุญาตให้ใช้สิทธิ์ วันที่เผยแพร่ ความพร้อมใช้งานทั่วไป หรือคุณลักษณะอื่นๆ ของซอฟต์แวร์ได้ตลอดเวลา 

12. เบ็ดเตล็ด 
EULA ฉบับนี้จะต้องได้รับการแก้ไขอย่างเป็นลายลักษณ์อักษรและได้รับการลงนามโดยคุณและเจ้าหน้าที่ที่ได้รับมอบอำนาจของผู้ให้อำนาจเท่านั้น ในกรณีที่ข้อตกลงข้อใดข้อหนึ่งของ EULA ฉบับนี้ไม่ชอบด้วยกฎหมายหรือไม่สามารถบังคับใช้ได้โดยศาลของเขตอำนาจศาลที่มีอำนาจไม่ว่าจะด้วยเหตุผลใดก็ตาม ข้อตกลงอื่นของ EULA ฉบับนี้จะต้องยังคงมีผลบังคับใช้อย่างเต็มที่ในขณะที่ข้อตกลงที่ใช้การไม่ได้จะถูกจำกัดหรือแก้ไขตามขอบเขตที่จำเป็นเพื่อทำให้ข้อตกลงดังกล่าวสามารถบังคับใช้ได้ 

13. กฎหมายที่บังคับใช้และการอนุญาโตตุลาการ 
13.1 EULA ฉบับนี้จะต้องได้รับการบังคับใช้และตีความตามกฎหมายของสาธารณรัฐประชาชนจีนโดยไม่มีการใช้หลักการการขัดกันของกฎหมาย 
13.2 ข้อพิพาทใดก็ตามที่เกิดขึ้นจากหรือเกี่ยวข้องกับ EULA ฉบับนี้จะต้องได้รับการยื่นเรื่องไปที่ศาลอนุญาโตตุลาการระหว่างประเทศแห่งเซินเจิ้น (SCIA) สำหรับการอนุญาโตตุลาการ การอนุญาโตตุลาการดังกล่าวจะต้องได้รับการดำเนินการที่เซินเจิ้นตามกฎการอนุญาโตตุลาการที่มีอยู่ในปัจจุบันของ SCIA จำนวนของอนุญาโตตุลาการจะเท่ากับหนึ่งคนในขณะที่ภาษาที่ใช้ในการอนุญาโตตุลาการจะต้องเป็นภาษาอังกฤษ 
13.3 การสละสิทธิ์ในการดำเนินคดีแบบกลุ่มและการอนุญาโตตุลาการแบบกลุ่ม คุณและผู้ให้อนุญาตยอมรับว่า คู่สัญญาแต่ละฝ่ายสามารถยื่นข้อพิพาทกับคู่สัญญาอีกฝ่ายได้ในฐานะของปัจเจกบุคคลเท่านั้น ไม่ใช่ในฐานะโจทก์หรือสมาชิกของกลุ่มในการดำเนินคดีแบบกลุ่มหรีอการดำเนินคดีผ่านตัวแทนซึ่งรวมถึงแต่ไม่จำกัดเพียงการดำเนินคดีแบบกลุ่มหรือการอนุญาโตตุลาการแบบกลุ่มของรัฐบาลกลางหรือของรัฐ คุณจะไม่ได้รับอนุญาตให้ดำเนินคดีแบบกลุ่ม การอนุญาโตตุลาการแบบกลุ่ม การดำเนินการทั่วไปของทนายความส่วนตัว และการดำเนินคดีอื่นใดที่มีผู้ใดผู้หนึ่งทำหน้าที่ในลักษณะของตัวแทน เมื่อเป็นเช่นนั้น ภายใต้กระบวนการของการอนุญาโตตุลาการซึ่งกำหนดไว้ในข้อนี้ อนุญาโตตุลาการจะต้องไม่รวมหรือรวบรวมการเรียกร้องสินไหมทดแทนของคู่สัญญาฝ่ายหนึ่งฝ่ายใดมากกว่าหนึ่งรายการหากไม่ได้รับความยินยอมอย่างเป็นลายลักษณ์อักษรจากคู่สัญญาที่ได้รับผลกระทบทั้งหมดเกี่ยวกับกระบวนการของการอนุญาโตตุลาการ 
13.4 ข้อ 13.3 จะได้รับการนำมาใช้ในทุกกรณีไม่ว่ากฎหมายที่บังคับใช้และเขตอำนาจศาลที่แท้จริงจะเป็นอย่างไรก็ตาม 

Zhuhai Pantum Electronics Co., Ltd. 
1 มกราคม พ.ศ. 2564 
